**Ministru kabineta noteikumu projekta “Grozījumi Ministru kabineta 2016.gada 20.septembra noteikumos Nr.616 “Iekšlietu ministrijas Informācijas centra nolikums”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts „Grozījumi Ministru kabineta 2016.gada 20.septembra noteikumos Nr.616 “Iekšlietu ministrijas Informācijas centra nolikums”” ir izstrādāts ar mērķi pilnveidot iestādes darbības tiesisko regulējumu - precizēt Iekšlietu ministrijas Informācijas centra funkciju un noteikt jaunu uzdevumu iestādei.  Ministru kabineta noteikumu projekts precizē dokumentu un arhīva pārvaldības kārtību iestādē un turpmāk nodrošināt iestādes pārvaldībā esošo informācijas un komunikācijas tehnoloģiju risinājumu un infrastruktūras informācijas tehnoloģiju drošību un aizsardzībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts izstrādāts, pamatojoties uz Valsts pārvaldes iekārtas likuma 16.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Iekšlietu ministrijas Informācijas centra funkcijas, uzdevumus un pienākumus nosaka un regulē Ministru kabineta 2016.gada 20.septembra noteikumi Nr.616 “Iekšlietu ministrijas Informācijas centra nolikums”.  Pirmkārt, Ministru kabineta 2016.gada 20.septembra noteikumu Nr.616 “Iekšlietu ministrijas Informācijas centra nolikums” 3.6.apakšpunkts ir papildināts ar vārdu “iznīcināšanu”, paplašinot Iekšlietu ministrijas Informācijas centra veicamās funkcijas saturu, jo šobrīd punkta redakcija paredz, ka Iekšlietu ministrijas Informācijas centrs nodrošina Iekšlietu ministrijas un tās padotībā esošo iestāžu ilgstoši un pastāvīgi glabājamo lietu (dokumentu un datu) un Ieslodzījuma vietu pārvaldes izbeigto krimināllietu uzkrāšanu, uzskaiti, izmantošanu un saglabāšanu līdz to nodošanai Latvijas Nacionālajam arhīvam. Taču šobrīd ārējos normatīvajos aktos nav atrunāta īslaicīgi glabājamo krimināllietu iznīcināšanas kārtība, kas nav nodoti turpmākai glabāšanai Latvijas Nacionālajam arhīvam.  Saskaņā ar Ministru kabineta 2010.gada 28.decembra noteikumiem Nr. 1234 “Latvijas Nacionālā arhīva nolikums”, Latvijas Nacionālās arhīva funkcijās neietilpst īslaicīgi glabājamo krimināllietu iznīcināšana, bet atbilstoši Ministru kabineta 2012.gada 6.novembra noteikumu Nr.748 “Dokumentu un arhīva pārvaldības noteikumi” 107.punktam, atbildīgā iestāde par dokumentiem (neatkarīgi no informācijas nesēja formas), kuru glabāšanas termiņš ir beidzies, izstrādā iesniegto dokumentu iznīcināšanas aktu (turpmāk – Akts), kuru saskaņo Latvijas Nacionālais arhīvs. Tikai pēc Latvijas Nacionāla arhīva saskaņojuma saņemšanas institūcija organizē dokumentu iznīcināšanu. Šobrīd Latvijas Nacionālais arhīvs nav tiesīgs saskaņot Iekšlietu ministrijas Informācijas centra izstrādāto Aktu par īslaicīgi glabājamo krimināllietu iznīcināšanu, jo ārējos normatīvajos aktos nav noteikts, ka Iekšlietu ministrijas Informācijas centrs veic tādu specifisku dokumentu kā izbeigto krimināllietu, kuras nav saistītas ar iestāžu pamatdarbības dokumentiem, iznīcināšanu, nesaistot to ar savas iestādes vai iestāžu, kuru izbeigtās krimināllietas iekļautas Aktā, pārējo dokumentu aprakstīšanu.  Normatīvie akti nosaka kādas krimināllietas saskaņā ar spēkā esošajiem tiesību aktiem ir īslaicīgi glabājamas. Proti, izbeigto krimināllietu glabāšanas termiņus nosaka Kriminālprocesa likuma 12.nodaļa. Turpmāk izbeigto krimināllietu glabāšanas nosacījumus nosaka atbilstoši Ministru kabineta 2012.gada 6.novembra noteikumiem Nr.748 „Dokumentu un arhīvu pārvaldības noteikumi”, saskaņā ar kuriem tiek izdoti un piemēroti iestādes iekšējie noteikumi atbilstoši Krimināllikuma pantiem (Iekšlietu ministrijas 2014.gada 3.novembra iekšējie noteikumi Nr.1-10/139 „Izbeigto kriminālprocesu/krimināllietu nodošanas glabāšanā un turpmākās virzības kārtība” un Iekšlietu ministrijas Informācijas centra 2013.gada 12.novembra iekšējie noteikumi Nr.IC-2013/13 „Izbeigto kriminālprocesu krimināllietu glabāšanas termiņi”). Minētie Iekšlietu ministrijas Informācijas centra iekšējie noteikumi, kas reglamentē izbeigto krimināllietu glabāšanas termiņus, saskaņā ar Arhīvu likuma 4.panta trešo daļu, tiek saskaņoti arī ar Latvijas Nacionālo arhīvu, pirms to pieņemšanas un turpmākās piemērošanas.  Vienlaikus izbeigto kriminālprocesu arhīviskā vērtība atbilstoši Arhīvu likuma 8.pantam tiek vērtēta, jo Iekšlietu ministrijas Informācijas centrā ar iestādes iekšējo rīkojumu, saskaņā ar Arhīvu likuma 4.panta septīto daļu un 8.panta otro daļu un Ministru kabineta 2012.gada 6.novembra noteikumu Nr.748 „Dokumentu un arhīvu pārvaldības noteikumi” 8.punktu, ir izveidota un darbojas dokumentu un arhīva pārvaldības ekspertu komisija. Minētā ekspertu komisija izvērtē un nosaka dokumentu arhīvisko vērtību.  Otrkārt, Ministru kabineta noteikumu projekts paredz papildināt Ministru kabineta 2016.gada 20.septembra noteikumus Nr.616 “Iekšlietu ministrijas Informācijas centra nolikums” ar jaunu uzdevumu, kas izriet no spēkā esošās Iekšlietu ministrijas Informācijas centra funkcijas (4.punkts - nodrošina centra pārziņā esošo informācijas un komunikācijas tehnoloģiju risinājumu un infrastruktūras pārvaldību, uzturēšanu un attīstību) satura.  Jaunā uzdevuma nostiprināšana nepieciešama, jo līdzšinējās tendences liecina, ka pieaug sabiedrības līdzdalība informācijas un komunikācijas tehnoloģiju pakalpojumu izmantošanā, attiecīgi pieaug arī elektronisko uzbrukumu skaits valsts tiešo pārvalžu uzturētajiem informācijas un komunikācijas tehnoloģiju risinājumiem un infrastruktūrai. Tāpēc ir nepieciešams pārzināt, pārvaldīt un attīstīt metodes, ar kādām tiks veikti pasākumi, lai mazinātu un novērstu riskus un apdraudējumus valsts uzturētajos informācijas un komunikācijas tehnoloģiju risinājumos un infrastruktūrā, kas aizņem ievērojamu daļu informācijas un komunikācijas tehnoloģiju cilvēkresursu iestādē. Arī Iekšlietu ministrijas Informācijas centrs, kurš pēc Iekšlietu ministrijas informācijas un komunikācijas tehnoloģiju centralizācijas pasākumu pabeigšanas 2015.gadā, šobrīd Iekšlietu ministrijā un tās padotībā esošajās iestādēs nodrošina informācijas un komunikāciju tehnoloģiju uzturēšanu, un izstrādā atbilstošus rīcības plānus informācijas un komunikācijas tehnoloģiju risinājumu un infrastruktūras informācijas tehnoloģiju drošības nodrošināšanai un aizsardzībai. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrijas Informācijas centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska persona vai juridiska persona, pašvaldību vai valsts tiešās pārvaldes iestāde, kura izmanto Iekšlietu ministrijas Informācijas centra sniegtos pakalpojumus vai pildot valsts deleģētās funkcijas un uzdevumus sadarbojas ar Iekšlietu ministrijas Informācijas centru.  Pēc Pilsonības un migrācijas lietu pārvaldes rīcībā esošajām ziņām, uz 2017.gada 1.jūliju Latvijā ir reģistrētas 2 117 383 fiziskas personas un jebkura no tām, ja izpilda normatīvo aktu prasības, var saņemt Iekšlietu ministrijas Informācijas centra sniegtos pakalpojumus.  Pēc Latvijas Republikas Uzņēmumu reģistra rīcībā esošajām ziņām, uz 2018.gada 9.janvāri Latvijā ir reģistrētas aktīvas 193 377 juridiskās personas un jebkura no tām, ja izpilda normatīvo aktu prasības, var saņemt Iekšlietu ministrijas Informācijas centra sniegtos pakalpojumus.  Saskaņā ar Administratīvo teritoriju un apdzīvoto vietu likumu kopumā Latvijā ir 110 novadi un 9 republikas pilsētas, kuras var sadarboties ar Iekšlietu ministrijas Informācijas centru, pildot valsts deleģētās funkcijas un uzdevumus.  Iekšlietu ministrijas Informācijas centru, jo Latvijā kopumā ir 156 valsts tiešās pārvaldes iestādes, kuras var sadarboties ar Iekšlietu ministrijas Informācijas centru, pildot valsts deleģētās funkcijas un uzdevumus. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības.  Iekšlietu ministrijas Informācijas centram un Iekšlietu ministrijas padotībā esošajām iestādēm, kuras nodot glabāšanai Iekšlietu ministrijas Informācijas centram dokumentus vai Ieslodzījuma vietu pārvaldei, kura nodot izbeigtās krimināllietas, administratīvais slogs nemainās, jo arī līdz šim Iekšlietu ministrijas Informācijas centrs nodrošina Iekšlietu ministrijas un tās padotībā esošo iestāžu ilgstoši un pastāvīgi glabājamo lietu (dokumentu un datu) un Ieslodzījuma vietu pārvaldes izbeigto krimināllietu uzkrāšanu, uzskaiti, izmantošanu un saglabāšanu līdz to nodošanai Latvijas Nacionālajam arhīvam un veic īslaicīgi glabājamo krimināllietu iznīcināšanu, kas netiks nodoti turpmākai glabāšanai Latvijas Nacionālajam arhīvam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Ministru kabineta noteikumu projektu informēta sabiedrība, informāciju publicējot Iekšlietu ministrijas tīmekļa vietnē. |
| 2. | Sabiedrības līdzdalība projekta izstrādē | Ministru kabineta noteikumu projekts 2018.gada 15.janvārī publicēts Iekšlietu ministrijas tīmekļa vietnē. Sabiedrībai viedokli bija iespējams iesniegt līdz 2018.gada 29.janvārim. |
| 3. | Sabiedrības līdzdalības rezultāti | Par Ministru kabineta noteikumu projektu komentāri nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija.  Iekšlietu ministrijas Informācijas centra resursi precizētās funkcijas un jaunā uzdevuma izpildei (proti, resursu pietiekamību funkciju un uzdevumu nodrošināšanai) ir pietiekami, jo funkcijas precizēšana un jauna uzdevuma ieviešana iestādē neietekmē faktiski izpildāmās darbības un nav netiek veidotas jaunas struktūrvienības.  Jau līdz šim Iekšlietu ministrijas Informācijas centrs ir nodrošinājis patstāvīgi un arī īslaicīgi glabājamo lietu (dokumentu un datu) saglabāšanu līdzšinējā apjomā. Pēc projekta pieņemšanas glabāšanas apjomi paliks nemainīgi, jo to iznīcināšana nemaina Iekšlietu ministrijas Informācijas centram nodoto glabājamo lietu apjomu. Taču līdz ar iznīcināšanas funkcijas precīzu definēšanu ārējā normatīvajā aktā, būs noteikts un precizēts pilns glabājamo lietu aprites cikls.  Iekšlietu ministrijas Informācijas centrā jau ir izveidota struktūrvienība, kuras uzdevumos ietilpst tīkla un pakalpojumu sniegšanas drošības apdraudējumus pārvarēšana informācijas un komunikācijas tehnoloģiju tehniskajos risinājumos un infrastruktūrā, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

S.Koritko, 67208742

[signe.koritko@ic.iem.gov.lv](mailto:signe.koritko@ic.iem.gov.lv)